**OBRAZLOŽENJE**

**Nacrta prijedloga odluke o vrijednosti boda komunalne naknade**

Hrvatski sabor na sjednici održanoj dana 13. srpnja 2018. godine donio je Zakon o komunalnom gospodarstvu („Narodne novine“ br. 68/18), koji je stupio na snagu 4. kolovoza 2018. godine. Jedinice lokalne samouprave dužne su donijeti novu odluku o vrijednosti boda komunalne naknade (B) najkasnije 30 dana prije isteka kalendarske godine za koju su doneseni programi građenja i odražavanja komunalne infrastrukture sukladno odredbi čl. 129. Zakona..

Vrijednost boda (B) za obračun komunalne naknade prema dosadašnjoj Odluci o komunalnoj naknadi na području Općine Popovac iznosila je 0,22 kn za stambeni prostor.

Novom Odlukom o vrijednosti boda komunalne naknade, vrijednost boda komunalne naknade ostaje povećava se za 0,03 kn odnosno iznosi 0,25 kn po m2 , mjesečno što se tiče stambenog prostora. Nova vrijednost od 0,25 kn/m2 primjenjivat će se i za stambeni i poslovni prostor.

Novom Odlukom ista se sukladno zakonskim propisima iskazuje na godišnjoj razini (0,25x12), te iznosi 3,00 kuna po četvornom metru korisne površine stambenog prostora u prvoj zoni.

Temeljem čl. 11. Zakona o pravu na pristup informacijama, jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

S ciljem da se širi krug zainteresiranih osoba s područja Općine Popovac uključi u pripremu konačnog Nacrta Odluke o vrijednosti boda komunalne naknade, svrsishodno je provesti savjetovanje sa zainteresiranom javnošću. Na taj se način želi upoznati javnost sa predloženim Nacrtom i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.